****

**Miljølekser for høsten 2024**

**4.-7. trinn**

| **Uke** | **Miljølekse** |
| --- | --- |
| **34** | Velkommen tilbake til nytt skoleår. Bli med på å gjøre kloden vår til et litt bedre sted å bo. Husk bokbind på de bøker du får, slik at de holder seg til neste elev. |
| **35** | Ta vare på det du har. Merket utstyr kommer som regel tilbake til eieren. Dermed unngår du å måtte kjøpe nye ting. Mindre innkjøp sparer miljøet og gjør at du også sparer penger. Merk klær, sko og annet utstyr som du skal ha med til skolen. |
| **36** | Denne uka starter skolenes Beintøft aksjon. Er din klasse/trinn er påmeldt? |
| **37** | Bilkjøring slipper ut klimagasser og bidrar til forurensing. Gå eller sykle til skole og trening denne uka. Er det for langt, prøv å avtale med en venn om å kjøre sammen. |
| **38** | Batteri skal ikke i restavfall. Finn ut hvordan man kaster batteri og hvorfor man bør teipe polene på batteriet før det havner i søpla. Fortell det du har lært om batteri til noen hjemme. |
| **39** | Å spise mat i sesong er bra for miljøet, og nå er mange grønnsaker moden. Prøv å finne grønnsaker produsert i ditt nærområde, eller av noe du allerede har i kjøleskapet. Lag gjerne en grønnsakssuppe eller ovnsbakte grønnsaker sammen med noen og husk å spør om lov hjemme først. <https://www.matvett.no/oppskrifter/hjemmelaget-sodd>  <https://www.geitmyra.no/blogg-geitmyra/2021/9/30/rotgrnnsaker> |
| **40** | Å spare på varmt vann reduserer energiforbruket. Det er bra for miljøet. Vi utfordrer deg på å dusje på mindre enn to minutter. Tips: stopp vannet mens du såper deg inn. |
| **41** | Høstferie – Bruk gjerne uka til å høste av naturens grøde. Nå bugner det med bær i skogen. Hva med å lage en god smoothie eller litt syltetøy? |
| **42** | Torsdag 17. oktober er refleksdagen. Sjekk at du har refleks på dine jakker og bagger. Gå på refleksjakt hjemme etter gamle ubrukte reflekser slik at de kan brukes om igjen. |
| **43** | Kjøper dere plastposer når dere handler? Plastposer er en belastning for miljøet. Handlenett er mer solide og kan brukes veldig mange ganger. Greier dere å kutte ned bruk av plastposer? Finn frem de handlenettene dere har, heng de lett synlige i yttergangen og bruk dem på alle handleturer denne uka. |
| **44** | Hjelp til hjemme med kildesorteringen denne uka ♻️ |
| **45** | Ingen kan gjøre alt, men alle kan gjøre litt. Hva kan du gjøre for klimaet? Del gjerne ditt tips med de andre i klassen. |
| **46** | Matsvinn er unødvendig. Spiser du ikke opp skolematen din? Sett rester i kjøleskapet og spis det senere. |
| **47** | I Norge er vi så heldig at vi har rent vann i springen. Drikk vann som tørstedrikk og til middag hele uken. Bruker du å ha med drikkeflaske med vann på skolen og på trening? |
| **48** | Matsvinn er unødvendig. Ikke kast spiselig mat. Husk å bruk sansene dine. Hva betyr merkingen Best før på mat ? |
| **49** | Ta ut stikkontakten på elektriske ting du ikke bruker. For eksempel mobil eller pc-lader. |
| **50** | Sjekk batteriet på røykvarslere i huset ditt denne uka sammen med en voksen. <https://www.sikkerhverdag.no/brann/roykvarslere/sjekk-roykvarsleren/> |
| **51** | God juleferie! Husk å være forsiktig med levende lys, de skal ikke forlates! Husk å kildesortere gavepapiret ♻️ |

Andre forslag:

* Oppvarming står for ¾ av energiforbruket i et hus. Redusere innetemperaturen på rommet ditt med én grad denne uka. Kan du holde temperaturen resten av året?
* Forbruk av klær er stort i Norge, og dette er ikke bra for miljøet. Har du noen klær som er ødelagt? Se om de kan repareres. Tips til reparasjon: <https://tavarepadetduhar.no/fiksetips/klaer-og-tilbehor/>

Alternativ - Bli glad i klærne dine. Om du tar vare på dem, varer de lenger.

* Matproduksjon er en av de største kildene til klimagassutslipp i verden og derfor er det viktig at vi begrenser hvor mye mat vi kaster. Lag en “middag på tomt kjøleskap” denne uken. Det vil si å lage en middag kun med ingredienser dere har hjemme fra før. Tips: Det går an å søke opp ingrediensene du finner i kjøleskapet på internett. Der vil du kunne finne inspirasjon til hva du kan lage med dem.
* Det nærmer seg jul. Kan du få til å lage julepynt av noe du har tenkt til å kaste?

Har du spørsmål om de ulike miljøleksene? Finn svar på nettsidene til Grønn Barneby, <http://www.trondheim.kommune.no/gronnbarneby> eller kontakt oss på: g[ronnbarneby.prosjekt@trondheim.kommune.no](mailto:Gronnbarneby.Prosjekt@trondheim.kommune.no)